Russi je nastopil na zimskih olimpijskih igrah v letih 1972 v Sapporu in 1976 v Innsbrucku. Leta 1972 je postal olimpijski prvak v smuku, leta 1976 pa podprvak. Na svetovnih prvenstvih je nastopil petkrat, sem sta vključena tudi oba olimpijska nastopa. Tako je v letih 1972 in 1976 postal tudi svetovni prvak in podprvak, naslov svetovnega prvaka je osvojil tudi leta 1970 v Val Gardeni. V skupnem seštevku svetovnega pokala je osvojil dva mala kristalna globusa v smuku v sezonah &lt;a href="Svetovni%20pokal%20v%20alpskem%20smu%C4%8Danju%201971"&gt;1970/71&lt;/a&gt; in &lt;a href="Svetovni%20pokal%20v%20alpskem%20smu%C4%8Danju%201972"&gt;1971/72&lt;/a&gt;, ob tem je bil še enkrat drugi in dvakrat tretji. V svetovnem pokalu je dosegel deset zmag in še osemnajst uvrstitev na stopničke. Vse v smuku, razen zmage v veleslalomu v Mt. Ste. Anne v sezoni 1970/71.